Trebaju li katolkinje nositi bikini? Ovo je vrlo delikatno pitanje jer ljudi često imaju različita mišljenja. Bikini je vrlo sličan grudnjaku i donjem rublju, u to nema sumnje. Biste li nosili svoj grudnjak i donje rublje u društvu dečki i ljudi koje zapravo ne poznajete? Pretpostavljam da ne biste.

Čednosti se ne treba sramiti. „Čistoća srca zahtijeva stidljivost koja je strpljivost, čednost i diskretnost. Stidljivost čuva intimnost osobe.“ (Katekizam Katoličke Crkve, treći dio, drugi odsjek, poglavlje 2:2533).

Nema ničeg lijepog u paradiranju tijela po plaži. To je iskrena istina. Mnoge žene koje nose bikinije ne pokušavaju namjerno paradirati svojim tijelima, no neke ipak odabiru nositi odjeću koja privlači poglede drugih muškaraca. Moje su iskrene riječi tim osobama: „Sretno s pronalaskom dobrog čovjeka.“

Stidljivost čuva intimnost osobe. Koji je smisao ženidbe ako vas je svaki muškarac vidio skoro golu? Nema smisla. Štititi svoje tijelo je prekrasna, prekrasna stvar koja će se dugoročno isplatiti.

Ne vjerujem da igdje postoji čedan bikini – to je oksimoron

Iako je bikini gđice Taylor Swift mnogo čedniji od većine drugih bikinija, veliki je dio njenog trbuha i gornjeg dijela prsa izložen.

Zašto je trbuh takav problem? Većina ljudi ne razmišlja o trbuhu kada je riječ o čednosti.

Uzmimo za primjer jednu anketu o čednosti sa stranice Therebelution.com. Evo što anketirani muškarci misle o tome bi li žene trebale nositi kupaće kostime koji otkrivaju trbuh:

Pupak može biti vrlo izazovan dečkima, dakle ne, nije u redu (I. M., 14 god.)

Općenito, to je vrlo teško iskušenje koje muškarac mora prevladati. Djevojke, držite se jednodijelnih kupaćih kostima koji prekrivaju trbuh, ako je moguće. (J. J., 18 god.)

Je li pokazivanje trbuha ikome drugome osim svome suprugu vrijedno rizika? (F. A., 19 god.)

Mislim da nije u redu izlagati trbuh. Točka. (A. M., 23 god)

Kakav kupaći kostim nositi u javnosti?

Ovo je 5 savjeta koji vam mogu pomoći odlučiti trebate li kupaći kostim nositi u javnosti i jesu li čedni ili ne.

Je li vaš trbuh potpuno prekriven? Je li vaša stražnjica prekrivena iznad 10 – 15 centimetara? Pokazujete li mnogo dekoltea? (Vjerojatno ga ne biste trebali nimalo pokazivati ako možete.) Kako biste se osjećali kada biste vidjeli neku drugu ženu da ispred Vašeg supruga nosi kupaći kostim kakav Vi nosite? Nitko ne želi vidjeti sve vaše obline! Uvjerite se da Vaš kupaći kostim nije na vama toliko uzak da pokazuje svaki sloj sala / oblina na vašem tijelu. Dajte prostora čednosti. Pokazuje li Vaš kupaći kostim da ste sluga i voljeno dijete Božje?

Ostanite čedni i uživajte u ljetu!

Bog vas blagoslovio.

„Tijelo vaše hram je Duha Svetoga koji je u vama, koga imate od Boga, te niste svoji. Jer kupljeni ste otkupninom. Proslavite dakle Boga u tijelu svojem!” (1 Kor 6,19-20)

Nice catholic girl

Prevela: Livija Rogulj

Foto: Pixabay